'অলাতচক্র' কাহিনীটি আমি অনেক অনুসন্ধানের পরও এখনো পর্যন্ত কোনো ব্লগে দেখতে পাইনি। তাই শেষমেষ, ঝোঁকের বশে কলকাতা থেকেই এই বইটি কেনার সিদ্ধান্ত নিয়ে ফেললাম। বইয়ের মূল্যের থেকে, বই পাঠানোর ডাক-মাশুল পড়লো প্রায় পাঁচগুন বেশী!! কিন্তু বইটি এক নিশ্বাসে শেষ করার পর আমি বুঝলাম যে ভুল কিছু আমি করিনি। ভালো জিনিস সবার সাথে শেয়ার করার মজা হয়তো আমার কাছে অন্যরকম, তাই সেই বই থেকে প্রথম কয়েকটি পর্ব এখানে আপলোড করলাম - ভালো লাগলে বাকী পর্বগুলোও দেওয়া যাবে। অতিলৌকিক ঘটনার ঘনঘটায় ভরপুর এই গল্প হয়তো আমার মতো অনেক পাঠকেরই ভালো লাগবে - আর তাতেই হবে আমার এই ক্ষুদ্র প্রচেষ্টার সার্থকতা।